CELEX: E2010P0007
Language: et
Date: 2010-07-09 00:00:00
Title: Ettevõtja Swisscom RE Aktiengesellschaft 9. juuli 2010 . aasta hagi EFTA järelevalveameti vastu (Kohtuasi E-7/10)

23.9.2010   
            
            
               ET
            
            
               Euroopa Liidu Teataja
            
            
               C 256/9
            
         Ettevõtja Swisscom RE Aktiengesellschaft 9. juuli 2010. aasta hagi EFTA järelevalveameti vastu
   (Kohtuasi E-7/10)
   2010/C 256/09
   Swisscom RE Aktiengesellschaft, keda esindab tema advokaat dr Michael Sánchez Rydelski (aadress Kirchstrasse 12, 9490 Vaduz, LIECHTENSTEIN), esitas 9. juulil 2010 EFTA kohtule hagi EFTA järelevalveameti vastu.
   Swisscom RE Aktiengesellschaft taotleb, et EFTA kohus:
   
               1.
            
            
               tühistaks EFTA järelevalveameti 24. märtsi 2010. aasta otsuse nr 97/10/COL, mis käsitleb allutatud kindlustusandjate maksustamist vastavalt Liechtensteini maksuseadusele, või teise võimalusena
            
         
               2.
            
            
               kuulutaks EFTA järelevalveameti 24. märtsi 2010. aasta otsuse nr 97/10/COL punktid 3 ja 4 kehtetuks niivõrd, kuivõrd nendega nõutakse abi tagastamist vastavalt kõnealuse otsuse punktile 1
               ja
            
         
               3.
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja, tütarettevõtjana täielikult ettevõtjale Swisscom AG kuuluv ettevõtja Swisscom RE Aktiengesellschaft, on tegutsenud Liechtensteinis ettevõtja Swisscom Group allutatud kindlustusandjana alates oma asutamisest aastal 1997.
            
         
               —
            
            
               Hageja väidab, et EFTA järelevalveamet on kohaldanud EMP lepingu artikli 61 lõiget 1 valesti. Liechtenstein ei ole andnud maksumeetmena riigiabi, kuna allutatud kindlustusandja ei ole EMP lepingu artikli 61 lõike 1 tähenduses ettevõtja. Liechtensteini maksumeedet ei saa käsitada ka EMP lepingu artikli 61 lõike 1 kohase valikulise meetmena.
            
         
               —
            
            
               Hageja väidab ka järgmist:
               
                           —
                        
                        
                           kui EFTA kohus peaks otsustama, et Liechtensteini maksumeetmed sisaldasid riigiabi, siis on ekslik EFTA järelevalveameti korraldus maksta tagasi alates 6. novembrist 2001 antud väidetav riigiabi ja
                        
                     
                           —
                        
                        
                           EFTA järelevalveamet ei esitanud oma hinnangus järelevalve- ja kohtulepingu artiklis 16 ettenähtud piisavat põhjendust.